CELEX: 62015TN0505
Language: da
Date: 2015-09-02 00:00:00
Title: Sag T-505/15: Sag anlagt den 2. september 2015 — Ungarn mod Kommissionen

16.11.2015   
            
            
               DA
            
            
               Den Europæiske Unions Tidende
            
            
               C 381/47
            
         Sag anlagt den 2. september 2015 — Ungarn mod Kommissionen
   (Sag T-505/15)
   (2015/C 381/57)
   Processprog: ungarsk
   
      Parter
   
   
      Sagsøger: Ungarn (ved M.Z. Fehér, G. Koós og A. Pálfy, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse (EU) C(2015) 4076 af 22. juni 2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres delvis, for så vidt som den hvad angår Ungarn bestemmer, at et beløb på 6 3 24  349,33 EUR vedrørende krydsoverensstemmelsesrevisionen er udelukket fra EU-finansiering.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anfægtet Kommissionens konklusioner.
   Sagsøgeren har i denne forbindelse anført, at Kommissionen fastslog, at i overensstemmelse med de grundlæggende principper, der gælder for kontrollen af støtteberettigelsen, skal ikke-pålagte sanktioner anses for en grundlæggende mangelfuld kontrol, eftersom kontrol på stedet i relation til krydsoverensstemmelse (lovgivningsbestemte forvaltningskrav og gode landbrugsmæssige og økologiske forhold) enten ikke blev gennemført eller blev gennemført ukorrekt, ligesom sanktioner, der er fastsat i lovgivningen, men som er frataget deres afskrækkende virkning, idet denne lovgivning ikke anvendes eller anvendes ukorrekt, ligeledes skal anses for en grundlæggende mangelfuld kontrol. Kommissionen tilføjede, at i tilfælde af såkaldte »mindre uoverensstemmelser« i artikel 24, stk. 2, i forordning (EF) nr. 73/2009 anvendte de ungarske myndigheder tolerancemargener, hvilket førte til, at der hverken blev pålagt sanktioner eller blev taget hensyn til aspekter vedrørende menneskers og dyrs sundhed, hvilket er i strid med de EU-retlige bestemmelser.